wickkiey/tamil-wikipedia-markdown huggingface dataset:
# வெள்ளித்திரை (திரைப்படம்)



***வெள்ளித்திரை*** 2008ல் வெளிவந்த தமிழ் திரைப்படமாகும். இதனை விஜி எழுதி, இயக்கியிருந்தார். இத்திரைப்படம் மலையாளத் திரைப்படமானா உதயனு தரம் என்ற படத்தின் மறு ஆக்கமாகும். இதில் பிருத்விராஜ், கோபிகா, பிரகாஷ் ராஜ் ஆகியோர் முக்கியகதாப்பாத்திரத்தில் நடித்திருந்தனர்.  

## திரைப்படம்

| நடிகர் | கதாப்பாத்திரம் |  |
| --- | --- | --- |
| பிருத்விராஜ் | சரவணன் |  |
| பிரகாஷ் ராஜ் | திலிப் |  |
| கோபிகா (நடிகை) | மைதிலி |  |
| எம். எசு. பாசுகர் | ராம் கோபால் சர்மா |  |
| சரத் பாபு | பாலாஜி |  |
| இளங்கோ குமாரவேல் | முஸ்தபா |  |
| சத்யம் | முத்து |  |
| சார்லி | கௌரவ தோற்றம் |  |
| பிரதாப் போத்தன் | கௌரவ தோற்றம் |  |
| ஜெயம் ரவி | கௌரவ தோற்றம் |  |
| திரிசா | கௌரவ தோற்றம் |  |
| லட்சுமி ராய் (நடிகை) | கௌரவ தோற்றம் |  |
| சந்தியா | கௌரவ தோற்றம் |  |
| சொர்ணமால்யா | கௌரவ தோற்றம் | } |

## விமர்சனம்
ஆனந்த விகடன் வார இதழில் வந்த விமர்சனத்தில் "ஃபார்முலா நியதிப்படி பாடல் காட்சிகள் 'உள்ளேன் ஐயா' சொல்கின்றன. 'தையாரே தையா..!' பாடலின் இசையும் விஷூவலும் மட்டும் டிலைட் ட்ரீட்! சினிமாதான் கதைக் களம் என்றாலும், சினிமாவைப் பற்றியே சீரியஸாக விவா திக்க ஆரம்பிப்பதில் தொடங்குகிறது அலுப்பும் சலிப்பும்! எந்தவித லாஜிக்கும் இல்லாத காட்சிகள்; சவசவ என நீண்டு அலுப்புத் தட்டும் க்ளைமாக்ஸ்! மலையாள 'சூப்பர் ஹிட்'டை தமிழ்'படுத்தி' இருக்கிறார்கள்!" என்று எழுதி மதிப்பெண்களை வழங்கினர்.
# இளங்கோ குமரவேல்

**இளங்கோ குமரவேல்** இந்தியத் திரைப்பட நடிகரும், திரைகதை எழுத்தாளரும் ஆவார். 2001இல் மாயன் திரைப்படத்தின் மூலம் நடிகரானார். இவர் கூத்துப்பட்டறையில் பயிற்சி பெற்றவர். கற்றது களவு திரைப்படத்தின் திரைக்கதை எழுதியுள்ளார்.  

## திரைப்படங்கள்

| ஆண்டு | படம் |
| --- | --- |
| 2001 | *மாயன்* |
| 2002 | *அழகி (2002 திரைப்படம்)* |
| 2004 | *அழகிய தீயே* |
| 2005 | *சண்டக்கோழி* |
| 2005 | *பொன்னியின் செல்வன்* |
| 2007 | ''மொழி' |
| 2008 | *வெள்ளித்திரை* |
| 2008 | *அபியும் நானும் (திரைப்படம்)* |
| 2008 | *முதல் முதல் முதல் வரை* |
| 2010 | *மதராசபட்டினம்* |
| 2010 | *கற்றது களவு* |
| 2011 | *பயணம்* |
| 2011 | *வாகை சூட வா* |
| 2013 | *கௌரவம்* |
| 2013 | *வருத்தப்படாத வாலிபர் சங்கம் (திரைப்படம்)* |
# பொன்னியின் செல்வன் (2005 திரைப்படம்)



***பொன்னியின் செல்வன்*** 2005 தமிழ்த் திரைப்படமாகும். இப்படத்தினை ராதா மோகன் இயக்கியிருந்தார். இதில் ரவி கிருஷ்ணா, கோபிகா, ரேவதி ஆகியோர் முக்கிய கதாப்பாத்திரத்தில் நடித்துள்ளனர். வித்தியாசாகர் இப்படத்திற்கு இசையமைத்துள்ளார்.  

## நடிப்பு
- ரவி கிருஷ்ணா
- கோபிகா (நடிகை)
- பிரகாஷ் ராஜ்
- ரேவதி (நடிகை)
- தேவதர்சினி
- தலைவாசல் விஜய்
- மயில்சாமி
- இளங்கோ குமரவேல்
- ஜெகன்

## ஆதாரம்

## வெளி இணைப்பு
- 
-
# சென்னை உயர்நீதிமன்றத்தில் நடைபெற்ற முக்கிய வழக்குகள்

சென்னை உயர்நீதிமன்றத்தில் நடைபெற்ற முக்கிய வழக்குகளில் சரித்திர முக்கியத்துவம் வாய்ந்த வழக்குகள் பற்றிய தொகுப்புகள் இங்கே கொடுக்கப்பட்டுள்ளன:  
## தியாகராஜ பாகவதர் மீதான கொலை வழக்கு

**வழக்கு:**1944 நவம்பர் 7ல் லட்சுமிகாந்தன் என்ற முன்னால் பத்திரிக்கையாளர் தன் வக்கீல் ஒருவருடைய வீட்டுக்குச் சென்றான். அவர் இருப்பது வேப்பேரி. அங்கிருந்து புரசவாக்கத்திலிருந்த தன் வீட்டுக்கு ஒரு ரிக் ஷாவில் திரும்பி வரும்போது சிலர் அந்த ரிக் ஷாவை வழிமறித்து அவனைத் தாக்கிக் கத்தியால் குத்திவிட்டு ஓடிவிட்டனர். புரசைவாக்கம் தாணா தெரு அருகில் இந்த நிகழ்ச்சி நடந்தது. அவனுடைய ரத்தப்போக்கு காரணத்தால் அடுத்த நாள் காலை மரணமைடந்தான். இதன் காரணமாக பிரித்தானிய போலீஸ் எட்டுப் பேரை கைது செய்து கொலை வழக்குத் தொடர்ந்தது  

**குற்றம் சாட்டப்பட்டவர்கள்:**எம்.கே.தியாகராஜ பாகவதர், என்.எஸ்.கிருஷ்ணன், திரைப்பட இயக்குநர் ஸ்ரீராமுலு நாயுடு ஆகியோர்.  

**காலம்:**1944ஆம் ஆண்டு நடந்த முதல் 1947 வரை  

**தீர்ப்பு:**  

ஏப்ரல் 1945ல் சென்னை உயர்நீதி மன்றத்தில் வழக்கு ஆரம்பித்தது. மே 1945ல் தியாகராஜ பாகவதர், என்.எஸ்.கிருஷ்ணன் உள்பட ஆறு பேர் ‘கொலைச் சதி' குற்றம் செய்தவர் எனத் தீர்மானிக்கப்பட்டு ஆயுள் தண்டனை அளிக்கப்பட்டது. ஸ்ரீராமுலு கொலைச் சம்பவம் நடந்தபோது அவர் உள்ளூரில் இல்லை என்ற காரணத்தினால் அவர் விடுவிக்கப்பட்டார். 1946ல் தியாகராஜ பாகவதரும் என்.எஸ்.கிருஷ்னனும் தங்கள் வழக்கை லண்டனிலுள்ள ப்ரிவி கௌன்ஸிலுக்கு எடுத்துச் சென்றனர்.  

ஏப்ரல் 1947ல் ப்ரிவி கௌன்ஸில் சென்னை உயர்நீதிமன்றம் தீர்ப்பை மறுபரிசீலனை செய்ய வேண்டுமென்று உத்தரவிட்டது. சென்னை உயர்நீதி மன்றம் வழக்கை மறுபரிசீலனை செய்து, பாகவதரையும், கிருஷ்ணனையும் ஏப்ரல் 1947ல் விடுதலை செய்தது. 1947ஆம் ஆண்டு ஏப்ரல் 25ஆம் நாள் வெள்ளிக்கிழமை நீதிபதிகள் ஹாப்பலும், ஷஹாபுத்தீனும் தங்களது தீர்ப்பை வழங்கினார்கள். “இந்த வழக்கில் அப்ரூவரான ஜெயானந்தனின் வாக்குமூலம் ஊர்ஜிதம் ஆகவில்லை. ஊர்ஜிதம் செய்யப்படாத அந்த வாக்குமூலத்தை வைத்துக்கொண்டு தியாகராஜ பாகவதரையும் என்.எஸ்.கிருஷ்ணனையும் தண்டிப்பதை ஏற்றுக்கொள்ள முடியாது. இருவரையும் விடுதலை செய்கிறோம்” என்று தங்கள் தீர்ப்பில் கூறியிருந்தார்கள்.  

## சமச்சீர் கல்வித் திட்டம் தொடர்பான வழக்கு
**பின்புலம்:**  
2006ல் நடைபெற்ற தமிழ்நாடு சட்டமன்றத் தேர்தலில் திமுக தனது தேர்தல் அறிக்கையில் அனைத்துப் பள்ளிகளிலும் ஒரே தரமான கல்வி வழங்கிடும் சமச்சீர்க் கல்வி மெட்ரிக், ஆங்கிலோ இந்தியன், ஓரியண்ட்டல் பாடத்திட்டங்கள் ஆகிய 4 பாடத்திட்டங்களுக்கும் பொதுவான ஒரு கல்வித் திட்டமான சமச்சீர் கல்வித் திட்டத்தை கொண்டு வரப்படும் என்று அறிவித்தது.  

2011 ல் பதவியேற்ற அதிமுக தலைமையிலான அரசு பதவியேற்றபின் முதலாம் வகுப்பு மற்றும் ஆறாம் வகுப்பு தவிர்த்து ஏனைய வகுப்புகளுக்கு இவ்வருடம் சமச்சீர்கல்வியை அமல்படுத்தப் போவதில்லை என்று அறிவித்தது. சமச்சீர் கல்வியை நிறுத்திவைக்கும் அரசின் முடிவை எதிர்த்து பெற்றோர்கள் சார்பில் உச்சநீதிமன்றத்தில் வழக்கு தொடுக்கப்பட்டது.  

செ‌ன்னை உய‌ர் ‌நீ‌‌திம‌ன்ற‌த்‌தி‌ல் சமச்சீர் கல்விக்கு ஆதரவாக மூத்த வழ‌க்க‌றிஞ‌ர் என்.ஜி.ஆர்.பிரசாத் வாதாடினா‌ர். தமிழக அரசு சார்பில் அட்வகேட் ஜெனரல் ஏ.நவநீதகிருஷ்ணன், சுப்ரீம் கோர்ட்டு மூத்த வக்கீல் பி.பி.ராவ் ஆகியோர் ஆஜரானார்கள்.  

**தீர்ப்பு:**  

சமச்சீர்க் கல்வித் திட்டம் தொடர்பான வழக்கை விசாரித்த சென்னை உயர் நீதிமன்றம் 1ஆம் வகுப்பு முதல் 10ஆம் வகுப்பு வரை சமச்சீர்க் கல்வியை 2011 ஆம் ஆண்டில் இருந்தே அமல்படுத்துமாறு 18 ஜூலை 2011 அன்று உத்தரவிட்டது.  

## உசாத்துனைகள்
அன்று தமிழகமே கொந்தளித்து வென்ற வழக்கு
# திருக்கோடிக்காவல்



**திருக்கோடிக்காவல்** தமிழ் நாடு தஞ்சாவூர் மாவட்டம் திருவிடைமருதூர் தாலூக்காவிலுள்ள ஒரு ஊராகும் .  

## அமைவிடம்
இது காவிரியின் வடபாகத்தில் கும்பகோணத்திலிருந்து மயிலாடுதுறை செல்லும் வழியில் அமைந்துள்ளது. நில நேர்க்கோடு 11.071 நில நிரைக்கோடு 79.521 இந்த ஊரின் அமைவிடம்.  

நவக்கிரக தலங்களான சூரியனார் கோயில், கஞ்சனூர் என்பவற்றோடு, மகாராஜபுரம், கதிராமங்கலம் ஆகியவை அண்மையிலுள்ள ஊர்களாகும்.  

## திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் கஞ்சனூர், திருக்கோடிக்காவல்,  
திருவாலங்காடு, திருவாவடுதுறை, ஆடுதுறை, திருமங்கலக்குடி, திருமாந்துறை (தென்கரை மாந்துறை) ஆகிய தலங்களாகும்.  

## சிறப்பு
பாடல் பெற்ற தலமான திருக்கோடிக்காவல் கோடீசுவரர் கோயில் இவ்வூரில் அமைந்துள்ளது.  

திருக்கோடிக்காவல் பல சங்கீத வித்துவான்களின் பிறப்பிடமாகும். திருக்கோடிக்காவல் கிருஷ்ண ஐயர் வயலின் வாத்தியத்தில் பல நுட்பங்களைப் புகுத்தியவர். அவரே கருநாடக இசைக் கச்சேரிகளில் வயலின் வாத்தியத்தைப் பிரபலப்படுத்தினார் என்ற கருத்தும் உண்டு. செம்மங்குடி சீனிவாச ஐயர் இவரின் மருகர் ஆவார்.
# யூகோசுலாவிய தேசிய காற்பந்து அணி


First game = 2 - 0 Yugoslavia  
(ஆண்ட்வெர்ப், Belgium; 28 August 1920)  
**After 1945**  
0 - 2 Yugoslavia  
(Prague, Czechoslovakia; 9 May 1945.)  
**Last International as SFR Yugoslavia**  
2 - 2 Yugoslavia  
(ஆம்ஸ்டர்டம், Netherlands; 25 March 1991) |  
Largest win = Yugoslavia 10 - 0 Venezuela  
(குரிடிபே, பிரேசில்; 14 சூன் 1972) |  
Largest loss = 2 - 0 KSC&S  
(ஆந்த்வெர்ப்(Antwerp), பெல்ஜியம்; 28 ஆகத்து 1920)  
7 - 0 KSC&S  
(பாரிஸ், பிரான்சு; 26 மே 1924)  
2 - 0 KSC&S  
(பிராக், செக்கோஸ்லோவாக்கியா; 28 அக்டோபர் 1925) |  
World cup apps = 8  

## மேலும் பார்க்க
;யூகோஸ்லாவியா அணியின் தொடர்ச்சியான அணிகள்  
- பொசுனியாவும் எர்செகோவினாவும் தேசிய காற்பந்து அணி
- குரோவாசியா தேசிய காற்பந்து அணி
- மாசிடோனியா தேசிய காற்பந்து அணி
- மான்டிநீக்ரோ தேசிய காற்பந்து அணி
- செர்பியா தேசிய காற்பந்து அணி (அதிகாரபூர்வமாக இதுவே யூகோஸ்லாவியா அணியின் தொடர்ச்சியாகும்)
- சுலோவேனியா தேசிய காற்பந்து அணி
# கும்பகோணம் ராஜமாணிக்கம் பிள்ளை



**கும்பகோணம் ராஜமாணிக்கம் பிள்ளை** (Kumbakonam Rajamanickam Pillai; 5 ஆகத்து 1898 – நவம்பர் 1970) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞர் ஆவார்.  

## இளமைக்காலம்
இவர் தஞ்சாவூரிலிருந்து திருவாரூர் செல்லும் வழியில் உள்ள நீடாமங்கலத்தின் அருகில் அமைந்துள்ள ஆலங்குடி என்னும் கிராமத்தில் ஒரு இசை வேளாளர் குடும்பத்தில் பிறந்தார். தாயார் பெயர் கமலத்தம்மாள். தனது மகனின் இசைத் திறமையை வளர்த்துவிட வேண்டுமென்பதில் தாயார் பெரிதும் அக்கறை கொண்டிருந்தார். ராஜமாணிக்கம் பிள்ளை முதலில் நாதசுவரம் கந்தசுவாமிப் பிள்ளையிடம் வாய்ப்பாட்டு கற்றுக் கொள்ளத் தொடங்கினார். பின்னர் திருவிசநல்லூர் *பல்லவி* நாராயணசுவாமி ஐயரிடமும், பந்தநல்லூர் சின்னசுவாமி பிள்ளையிடமும் வாய்ப்பாட்டு கற்றுக் கொண்டார். திருக்கோடிக்காவல் இராமசுவாமி ஐயரிடம் நான்கு வருடங்கள் வயலின் கற்றுக் கொண்டார். அவரது இசைத்திறமைக்கு வாய்ப்பாட்டை விட வயலின் பொருத்தமாக இருப்பதாக ஆசிரியர்கள் ஆலோசனை சொன்னதால் வாய்ப்பாட்டை விட்டு வயலின் வாசிப்பதில் முழுக் கவனத்தையும் செலுத்தினார்.  

## இசை வழி
கும்பகோணம் ராஜமாணிக்கம் பிள்ளை சாஸ்திரீய கருநாடக இசையிலேயே கவனம் செலுத்தினார். அவர் ஒருபோதும் வயலினில் திடீர் ஒலிகளை எழுப்புதல், விளையாட்டுகள் காட்டல் போன்றவற்றில் ஈடுபட்டதில்லை. அவர் பிறந்த மண்ணில் ஓடும் காவிரியைப் போல கம்பீரமாக ஆனால் அடக்கத்துடனும் சீராகவும் அவரது இசை ஒலிக்கும். பக்கவாத்தியமாக வாசிக்கும்போது அவரது வயலின் இசை வித்துவானின் குரலை மேவாமல், அதனோடு இழைந்து செல்லும். 'தான் இருக்கிறேன்' என்று காட்டிக் கொள்வதை விட கச்சேரி வெற்றிகரமாக அமைய வேண்டும் என்பதே அவரின் அக்கறையாக இருக்கும்.  

## குணாதிசயம்
பழகுவதற்கு இனியவர், மேடையில் ஆடம்பரமற்ற அமைதியான தோற்றம், வயலின் வாசிப்பில் உன்னதம் - இவையே அவரின் குணாதிசயம். அவரது காலத்தைய எல்லாப் பிரபல வித்துவான்களுக்கும் அவர் பக்கவாத்தியம் வாசித்திருக்கிறார். அதே சமயம் இளம் வித்துவான்களுக்கு வாசிக்கவும் அவர் பின்னிற்பதில்லை. (*அந்த யானையை கும்பகோணம் ஆதி கும்பேசுவரர் கோயிலுக்கு அர்ப்பணித்து விட்டார்.*)  
### விருதுகள்
- சங்கீத கலாநிதி விருது, 1948. வழங்கியது: மியூசிக் அகாதமி, சென்னை
- சங்கீத நாடக அகாதமி விருது, 1959. வழங்கியது: சங்கீத நாடக அகாதமி
- இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.

## மாணாக்கர்கள்
இவரது மாணாக்கர்களில் பிரபலமானவர்கள்: எம். எம். தண்டபாணி தேசிகர், மாயவரம் கோவிந்தராஜ பிள்ளை ஆகியோராவர்.
# ஆஸ்திரிய தேசிய காற்பந்து அணி



**ஆஸ்திரியா தேசிய காற்பந்து அணி** (**Austria national football team**), பன்னாட்டுக் காற்பந்தாட்டப் போட்டிகளில் ஆஸ்திரியா நாட்டின் சார்பில் பங்கேற்கும் அணியாகும். இதனை ஆஸ்திரிய கால்பந்துச் சங்கம் (Austrian Football Association; German: Österreichischer Fußballbund) மேலாண்மை செய்கிறது. ஆஸ்திரிய அணியானது ஏழு உலகக்கோப்பை காற்பந்தாட்டப் போட்டிகளுக்குத் தகுதிபெற்றிருக்கிறது; 1988-ஆம் ஆண்டில் கடைசியாகப் பங்கேற்றது. ஐரோப்பிய கால்பந்தாட்டப் போட்டிக்கு 2008-ஆம் முதல்முறையாகத் தகுதிபெற்றது; அவ்வாண்டில், சுவிட்சர்லாந்துடன் இணைந்து *ஐரோப்பிய கால்பந்தாட்டப் போட்டியை* ஆஸ்திரியா நடத்தியது  

## குறிப்புதவிகள்

## வெளியிணைப்புகள்
- Official website
- RSSSF archive of results 1902–2003
- RSSSF archive of most capped players and highest goalscorers
- RSSSF archive of coaches 1902–1999
- Austria national football team /Ambrosius Kutschera/
# சுவீடன் தேசிய காற்பந்து அணி



**சுவீடன் தேசிய காற்பந்து அணி** (**Sweden national football team**; ), பன்னாட்டுக் காற்பந்தாட்டப் போட்டிகளில் சுவீடன் நாட்டின் சார்பில் பங்கேற்கும் காற்பந்து அணியாகும். இதனை சுவீடன் கால்பந்துச் சங்கம் மேலாண்மை செய்கிறது. 1934-ஆம் ஆண்டில் முதன்முறையாக கால்பந்து உலகக்கோப்பையில் பங்கேற்றது. இதுவரை 11 முறை, உலகக்கோப்பை கால்பந்துப் போட்டிக்குத் தகுதிபெற்ற அணியாக சுவீடன் விளங்குகிறது. 1958 உலகக்கோப்பை கால்பந்துப் போட்டியில் இறுதிப் போட்டியை எட்டிய சுவீடன், 1950 மற்றும் 1994 உலகக்கோப்பைகளில் மூன்றாம் இடத்தை எட்டியது. கோடைக்கால ஒலிம்பிக் போட்டிகளில் 1948-இல் தங்கப் பதக்கமும், 1924 மற்றும் 1952-ஆம் ஆண்டுகளில் வெண்கலப் பதக்கமும் வென்றது. ஐரோப்பிய கால்பந்தாட்டப் போட்டிகளில் 1992-ஆம் ஆண்டில் அரையிறுதியை எட்டியிருக்கிறது.  

டென்மார்க் மற்றும் நோர்வே ஆகிய அணிகளுடன் சுவீடன் அணிக்கு, காலங்காலமாக பெரும்போட்டி நிலவுகிறது. மேலும், அண்மைக்காலங்களில் இங்கிலாந்துடனும் போட்டிப் பகைமையைக் கொண்டிருக்கிறது.  

## குறிப்புதவிகள்

## வெளியிணைப்புகள்
- National team statistics
- RSSSF archive of results 1908–
- RSSSF archive of most capped players and highest goalscorers
- RSSSF archive of coaches
- World Cup history at Planet World Cup
- National teams statistics at Bolletinen.se
- Details of all matches
# சோவியத் ஒன்றியம் தேசிய காற்பந்து அணி



**சோவியத் ஒன்றியம் தேசிய காற்பந்து அணி** (**Soviet Union national football team**; , ), பன்னாட்டுக் காற்பந்தாட்டப் போட்டிகளில் சோவியத் யூனியன் சார்பில் பங்கேற்ற காற்பந்து அணியாகும். சோவியத் யூனியனின் பிளவுக்குப் பிறகு, உருசியா தேசிய காற்பந்து அணியாகத் தொடர்கிறது; ஃபிஃபாவின் விதிமுறைகளின்படி, சோவியத் யூனியன் அணியின் செயல்பாடுகள் உருசிய கால்பந்து அணியின் சேர்க்கப்பட்டன.  

சோவியத் யூனியன் அணியானது, உலகக்கோப்பை காற்பந்துப் போட்டிக்கு, 1974 மற்றும் 1978 ஆகிய ஆண்டுகளில் மட்டுமே தகுதிபெறாமல் இருந்திருக்கிறது. மொத்தமாக, ஏழுமுறை உலகக்கோப்பைப் போட்டிகளுக்குத் தகுதிபெற்றிருக்கிறது. 1966 உலகக்கோப்பை கால்பந்துப் போட்டியில் நான்காம் இடம் பெற்றதே இவ்வணியின் சிறப்பான செயல்பாடாகும்; இதில், அரையிறுதியில் மேற்கு செருமனி அணியிடம் 2-1 என்ற இலக்குக் கணக்கில் தோல்வியுற்றது.  

சோவியத் யூனியன், ஐந்து ஐரோப்பிய கால்பந்தாட்டப் போட்டிகளுக்குத் தகுதிபெற்றது. முதன்முதலில் நடத்தப்பட்ட 1960 யூரோவின் இறுதிப் போட்டியில் யூகோஸ்லாவிய அணியை 2-1 என்ற இலக்குக் கணக்கில் வென்று கோப்பையைக் கைப்பற்றியது. மேலும், 1964, 1972 மற்றும் 1988-ஆம் ஆண்டுகளில் நடந்த போட்டிகளில் இரண்டாம் இடம் பெற்றது; 1968-இல் நான்காம் இடம்பெற்றது.  

சோவியத் யூனியன், கோடை ஒலிம்பிக் விளையாட்டுப் போட்டிகளிலும் பங்கேற்றது; 1956 மற்றும் 1988-ஆம் ஆண்டுகளில் தங்கம் வென்றது.
# மாவூர்



**மாவூர்** என்னும் ஊர் திருநெல்வேலி மாவட்டத்தில் உள்ளது.  

மாவூர் என்னும் பெயரில் வேறு சில இடங்களிலும் ஊர்கள் உள்ளன. 18 ஆம் நூற்றாண்டில் இவ்வூரில் வாழ்ந்த **கறுப்பண்ணன்** என்னும் புரவலர் சொக்கநாதப் புலவரைப் பேணித் தமிழ் வளத்தவர். இந்நதப் புலவர் இந்தக் கறுப்பண்ணனைப் பாடிய பாடிய பாடல் ஒன்று தனிப்பாடல் திரட்டு என்னும் நூலில் உள்ளது. கறுப்பண்ணன் தாய் கஸ்தூரி என்று மற்றொரு பாடல் குறிப்பிடுகிறது. முத்ததையா பாகவதர் என்னும் வீணை இசைக்கலைஞரான **முத்தையா பாகவதர்** என்பவரும் இவ்வூரில் வாழ்ந்த பெருமகனார்.  

## அடிக்குறிப்பு
# அங்கேரி தேசிய காற்பந்து அணி



**அங்கேரி தேசிய காற்பந்து அணி** (**Hungary national football team**), பன்னாட்டுக் காற்பந்தாட்டப் போட்டிகளில் அங்கேரி நாட்டின் சார்பில் பங்கேற்கும் காற்பந்து அணியாகும். இதனை, அங்கேரிய காற்பந்துக் கூட்டமைப்பு மேலாண்மை செய்கிறது.  

மூன்று முறை ஒலிம்பிக் விளையாட்டுப் போட்டிகளில் தங்கப் பதக்கத்தை வென்ற அணியான அங்கேரி, 1938 மற்றும் 1954 உலகக்கோப்பை கால்பந்துப் போட்டிகளில் இறுதிப் போட்டியை எட்டியிருக்கிறது. மேலும், 1964 யூரோ போட்டியில் மூன்றாம் இடத்தைப் பிடித்திருக்கிறது. பன்னாட்டுக் காற்பந்தாட்டப் போட்டிகளில் மிக நீண்ட தோல்வி-பெறாத ஓட்டத்தைக் கண்ட அணியாக அங்கேரி இருக்கிறது; 4 ஆண்டுகள் நீடித்த இந்த ஓட்டத்தில், அவ்வணி 31 போட்டிகளில் தோல்விபெறாமலிருந்தது. இந்த ஓட்டத்தில், *நூற்றாண்டின் சிறந்த கால்பந்துப் போட்டி*யாகக் கருதப்படும் *இங்கிலாந்து (எ) அங்கேரி (1953)* போட்டியும் இடம்பெற்றிருப்பது சிறப்பு.  

கால்பந்து வரலாற்றில் சிறந்த வீரர்களில் ஒருவராகக் கருதப்படும் ஃபெரெங்க் புஸ்கஸ் அங்கேரி அணி வீரர் ஆவார்; இவரே, 20-ஆம் நூற்றாண்டின் அதிக கோல்கள் அடித்தவர் என்ற பெருமைக்கு உரியவர். அவரது பெயரில் ஃபிஃபா விருது வழங்கப்படுகிறது; அவ்வாண்டின் மிகச்சிறந்த கோல் அடித்தவருக்கு அவ்விருது அளிக்கப்படும். உலகக் காற்பந்தாட்ட அணிகளிலேயே மிக அதிக *எலோ தரவரிசைப் புள்ளிகள்* பெற்ற அணி அங்கேரி தேசிய காற்பந்து அணியாகும்; 1954-ஆம் ஆண்டில் அவ்வணி 2166 புள்ளிகள் பெற்றிருந்ததே இதுவரையான உச்சகட்ட சாதனையாகும்.  

## குறிப்புதவிகள்

## வெளியிணைப்புகள்
- Hungarian Football Federation
- Tickets related to the Hungarian National Football Team (En/Hun)
- Old crests of the Hungarian National Football Team (En/Hun)
- Every Olympic match with theHungarian National Football Team (En/Hun)
- National Team (some statistics) (Hun)
- RSSSF archive of results 1902–
- RSSSF archive of most capped players and highest goalscorers
- RSSSF archive of coaches 1902–
- IFFHS Archive: 1902–1910
- Hungary in World Cups/Planet World cup/
- Aranycsapat – 'The Golden Team' (Hun)
- The best website about Hungary's football history (in Dutch)
- sportmuzeum
- Hungarian goals (Magyar Gólok)
# செக்கோசிலோவாக்கியா தேசிய காற்பந்து அணி



**செகோஸ்லாவாக்கியா தேசிய காற்பந்து அணி** (**Czechoslovakia national football team**), பன்னாட்டுக் காற்பந்தாட்டப் போட்டிகளில் 1922 முதல் 1992-ஆம் ஆண்டுவரை செகோஸ்லாவாக்கியா நாட்டின் சார்பில் பங்கேற்ற காற்பந்து அணியாகும். 1992-ஆம் ஆண்டில் செகோஸ்லாவாக்கியாவின் பிளவுக்குப் பிறகு, செக் குடியரசு தேசிய காற்பந்து அணி இதன் தொடர்ச்சியாக உள்ளது.  

செகோஸ்லாவாக்கிய கால்பந்துச் சங்கம் இவ்வணியை மேலாண்மை செய்துவந்தது. உலகக்கோப்பை காற்பந்துப் போட்டிகளில் இரண்டு முறை (1934 மற்றும் 1962) இறுதிப் போட்டியை எட்டியிருக்கிறது. 1976-ஆம் ஆண்டில் ஐரோப்பிய கால்பந்தாட்டப் போட்டியை வென்றிருக்கிறது.  

## குறிப்புதவிகள்
# போலந்து தேசிய காற்பந்து அணி



**போலந்து தேசிய காற்பந்து அணி** (**Poland national football team**; ), பன்னாட்டுக் காற்பந்தாட்டப் போட்டிகளில் போலந்து நாட்டின் சார்பில் பங்கேற்கும் கால்பந்து அணியாகும். இதனை, போலந்து நாட்டின் கால்பந்துக் கட்டுப்பாட்டு அமைப்பான போலந்து கால்பந்துச் சங்கம் மேலாண்மை செய்கிறது. இவ்வணியின் விளையாட்டரங்கம், வார்சா நகரில் உள்ள *தேசிய விளையாட்டரங்கம்* ஆகும்.  

70-களில் இருந்த போலந்து அணியே, இதுநாள்வரையிலான சிறந்த போலந்து அணியாகும். 1974 மற்றும் 1982 ஆகிய ஆண்டுகளில் உலகக்கோப்பை கால்பந்துப் போட்டிகளில் மூன்றாம் இடம் பெற்றது. 1972-ஆம் ஆண்டில் மியூனிக்கில் நடைபெற்ற கோடை ஒலிம்பிக் விளையாட்டுப் போட்டிகளில் தங்கப் பதக்கம் வென்றது. மேலும், 1976 (மான்டிரியோல்) மற்றும் 1992 (பார்செலோனா) கோடை ஒலிம்பிக் போட்டிகளில் வெள்ளிப் பதக்கத்தைக் கைப்பற்றினர்.  

ஐரோப்பிய கால்பந்தாட்டப் போட்டிகளுக்கு, முதன்முறையாக 2008-இல் தகுதிபெற்றது. மேலும், 2012-ஆம் ஆண்டில் உக்ரைன்-உடன் சேர்ந்து ஐரோப்பிய கால்பந்தாட்டப் போட்டியை நடத்தியதன் காரணமாக, போட்டிக்கு நேரடித் தகுதிபெற்றது. இவ்விரு போட்டிகளின் குழுநிலைகளிலும் கடைசி இடத்தையே போலந்து அணி பிடித்தது.  

## குறிப்புதவிகள்

## வெளியிணைப்புகள்
- Official website
- 90minut.pl – Polish national team at 90minut.pl
- Polish national team news at PolishFootballOnline.com
- Poland – Record International Players; most capped players & top goalscorers at RSSSF.com
- All matches of Poland national football team
# பல்கேரிய தேசிய காற்பந்து அணி



**பல்கேரியா தேசிய கால்பந்து அணி** (**Bulgaria national football team**; ; ), பன்னாட்டுக் கால்பந்தாட்டப் போட்டிகளில் பல்கேரியா நாட்டின் சார்பாக பங்குகொள்ளும் கால்பந்து அணியாகும். இதனை பல்கேரிய கால்பந்து ஒன்றியம் மேலாண்மை செய்கிறது.  

உலகக்கோப்பை கால்பந்துப் போட்டிகளில் இவ்வணியின் சிறந்த செயல்பாடு 1994-ஆம் ஆண்டில் அரையிறுதியை எட்டியதாகும்; இப்போட்டியில், அவர்கள் நான்காம் இடம் பிடித்தனர். பல்கேரிய அணி, அவ்வப்போது உலகளவில் சிறந்த அணிகளை தோற்கடித்தாலும் கடந்த சில காலமாக அவர்கள் எந்தவொரு பன்னாட்டுப் போட்டிக்கும் தகுதிபெறவில்லை; கடைசியாக, யூரோ 2004-க்கு தகுதிபெற்றனர்.  

## குறிப்புதவிகள்

## வெளியிணைப்புகள்
- 
- Bulgarian football - history, teams, stadiums, fan clubs
- RSSSF archive of results 1924-
- Planet World Cup archive of results in the World Cup
- Planet World Cup archive of squads in the World Cup
- Planet World Cup archive of results in the World Cup qualifiers
- Soccerway page
- UEFA Euro 1968 Quarter-Finals
# துருக்கி தேசிய காற்பந்து அணி



**துருக்கி தேசிய காற்பந்து அணி** (**Turkey national football team**), சங்கக் கால்பந்துப் போட்டிகளில் துருக்கியின் சார்பில் பங்குபெறும் கால்பந்து அணியாகும். ஐரோப்பிய கால்பந்து சங்கங்களின் ஒன்றியத்தின் உறுப்பு சங்கமான, துருக்கி கால்பந்துச் சங்கம் இதனை மேலாண்மை செய்கிறது.  

துருக்கி தேசிய காற்பந்து அணி மூன்று முறை (1950, 1954 மற்றும் 2002) உலகக்கோப்பை கால்பந்துப் போட்டிகளுக்குத் தகுதிபெற்றுள்ளது; ஆயினும், 1950-ஆம் ஆண்டுப் போட்டிகளிலிருந்து விலகிக்கொண்டனர். ஐரோப்பிய கால்பந்தாட்டப் போட்டிகளுக்கும் மூன்று முறை தகுதிபெற்றுள்ளனர்; 1996, 2000 மற்றும் 2008. முக்கியத்துவம் வாயந்த போட்டிகளில் மூன்றுமுறை அரையிறுதியை எட்டியுள்ளனர்: 2002 உலகக்கோப்பை கால்பந்து, 2003 ஃபிஃபா கூட்டமைப்புக்களின் கோப்பைப் போட்டி மற்றும் யூரோ 2008.  

## குறிப்புதவிகள்

## வெளியிணைப்புகள்
- Turkish Football Federation website
# ரெய்க்ஸ்டாக் கட்டடம்



**ரெய்க்ஸ்டாக் கட்டடம்** (*Reichstag building*, ; உத்தியோகபூர்வமாக: *Plenarbereich Reichstagsgebäude*) என்பது பேர்லினில் அமைந்துள்ள வரலாற்று மாளிகையும், செருமானிய பேரரசின் ரெய்க்ஸ்டாக் என்றழைக்கப்படும் நாடாளுடன்றமும் ஆகும். இது 1894 இல் திறக்கப்பட்டு 1933 தீயினால் பாரதூரமாக சேதமாகும் வரை நாடாளுடன்றமாகச் செயற்பட்டது. இரண்டாம் உலகப்போரின் பின் இக்கட்டடம் பாவனைக்கு இல்லாதுபோனது. மேற்கு, கிழக்கு செருமனிகளின் நாடாளுடன்றங்கள் வெவ்வேறு இடங்களின் இயங்கின.  

1960 இல் அழிவுற்றிருந்த கட்டடம் பகுதியாக புதுப்பிக்கப்பட்டது. ஆயினும், 3 ஒக்டோபர் 1990 இல் செருமானிய மீளிணைவு வரை முழுமையான புதுப்பித்தல் மேற்கொள்ளப்படவில்லை. அதன் பின் ஆரம்பிக்கப்பட்ட முழுமையான புதுப்பித்தல் 1999 இல் நிறைவுற்று, செருமானிய நாடாளுடன்ற கூடுமிடமாக மாறியது.
# அகில இலங்கை ஜம்இய்யதுல் உலமா


**அகில இலங்கை ஜம்மியதுல் உலமா** (*All Ceylon Jamiyyathul Ulama*) என்பது இலங்கை இசுலாமிய சமூகத்தின் சமூக சமய மற்றும் சமூக தலைமை வழங்கும் இசுலாமிய இறையியல் என்ற உச்ச மத அமைப்பு ஆகும். இது முஸ்லிம்கள் சார்பில் பல விடயங்களில் தலைமை தாங்கி வருகின்றது.  

- ACJU to stop issuing halaal certificates
- All Ceylon Jamiyyathul Ulama (ACJU) Meets Muslim Ministers and MPs
- All Ceylon Jamiyyathul Ulama sets record straight over ill-informed misconceptions
- ACJU CLEARS THE AIR ON HALAL CERTIFICATION
- ACJU wants Govt. to issue halal certification
- ACJU to remove Halal logo in SL
- ACJU stops issuance of Halal certificates; separate company to take over operations
# சிந்துபால்சோக் மாவட்டம்

நாட்டின் பாக்மதி மாநிலத்தில் சிந்துபால்சோக் மாவட்டத்தின் அமைவிடம்]]  

**சிந்துபால்சோக் மாவட்டம்** (} நேபாளத்தின் 75 மாவட்டங்களில் ஒன்று.இம்மாவட்டம் நேபாளத்தின் மத்தியப் பிராந்தியத்தில் உள்ள பாக்மதி மாநிலத்தில் அமைந்த 13 மாவட்டங்களில் ஒன்றாகும். இதன் பரப்பளவு 2,542 சதுர கி.மீ. இதன் நிர்வாகத் தலைமையிடம் சௌதாரா நகரம். இம்மாவட்டத்தில் மூன்று லட்சத்திற்கும் குறைவான மக்கள் வசிக்கின்றனர்.. 25 ஏப்ரல் 2015 அன்று ஏற்பட்ட நேபாள நிலநடுக்கத்தில் இப்பகுதியில் மட்டும் 40,000 வீடுகள் முற்றிலும் சேதமடைந்துள்ளதாக தெரிவிக்கப்பட்டுள்ளது.இது காத்மண்டுவில் இருந்து நூறு கி.மீ தொலைவில் உள்ளது.  

## ஊடகம்
லோக்பிரியா தைனிக், சிந்துபால்சோக் உள்ளிட்ட நேபாள மொழி நாளிதழ்கள் வெளியாகின்றன.  

## சுற்றுலா
இங்கு கௌராதி பீமோஷ்வர் கோயில், தௌதாலி மாய் கோயில், சுங்கோசி கபேஷ்வர் கோயில் உள்ளிட்ட பல கோயில்கள் உள்ளன. இங்கு படகு போக்குவரத்தும் உண்டு. தாம்சே, குன்டே, யங்கிமா தந்தா உள்ளிட்ட மலைப்பகுதிகளும் இங்குள்ளன. மலை ஏற்ற வீரர்களுக்கு இம்மாவட்டம் பொருத்தமான இடமாக உள்ளது.  
## இதனையும் காண்க
- நேபாளத்தின் மாவட்டங்கள்
- நேபாள மாநிலங்கள்
- நேபாள நகரங்கள்
- நேபாள கிராமிய நகராட்சிகள்
# ஜூல்ஸ் ரிமெட்



**ஜூல்ஸ் ரிமெட்** (**Jules Rimet**; அக்டோபர்-14, 1873 – அக்டோபர்-16, 1956), பிரெஞ்சு கால்பந்து நிர்வாகி ஆவார். 1921-முதல் 1954 வரை பன்னாட்டுக் கால்பந்து சங்கங்களின் கூட்டமைப்பின் தலைவராக இருந்தார்; இவர் ஃபிஃபாவின் மூன்றாவது தலைவர் ஆவார். மேலும், 1919 முதல் 1946 வரை பிரெஞ்சு கால்பந்துக் கூட்டமைப்பின் தலைவராகவும் பதவி வகித்துள்ளார். இவரின் முயற்சியின் பயனாக, முதல் உலகக்கோப்பைப் போட்டி 1930-இல் நடத்தப்பட்டது. இவரைப் பெருமைப்படுத்தும் வண்ணமாக உலகக்கோப்பை வெற்றிக்கிண்ணத்துக்கு ஜூல்ஸ் ரிமெட் கோப்பை என்று பெயரிடப்பட்டது.  
## மேற்சான்றுகள்
# யோகன் கிரையொஃப்


**யோகன் கிரையொஃப்** (**Johan Cruyff**; (பிறப்பு: ஏப்ரல் 25, 1947, ஆம்ஸ்டர்டம், இறப்பு: 24, மார்ச் 2016), முன்னாள் டச்சு கால்பந்து வீரராவார். சில காலம் முன்பு வரை, காத்தலோனியா தேசிய காற்பந்து அணியின் மேலாளராக இருந்தவர் ஆவார். இவர் மூன்று முறை பாலோன் தி'ஓர் (1956-2009) விருது (1971, 1973 மற்றும் 1974 ஆண்டுகளில்) வென்றிருக்கிறார்; மிச்செல் பிளாட்டினி, மார்க்கோ வான் பாஸ்டன் மற்றும் லியோனல் மெஸ்ஸி ஆகியோருடன் பாலோன் தி'ஓர் விருதை அதிகமுறை வென்றவராக திகழ்ந்தார் (2012-இல் நான்காவது முறையாக பாலோன் தி'ஓர் விருதை வென்று புதிய சாதனை படைத்தார்).  

காற்பந்தாட்டத்தை விளையாடும் முறைகளில் ஒன்றான முழுமையான காற்பந்து விளையாட்டு முறையின் மிகச்சிறந்த உதாரணமாக இவர் திகழ்கிறார். *முழுமையான காற்பந்து* விளையாட்டு முறை ரைனசு மிச்செல்சு என்பவரால் வளர்த்தெடுக்கப்பட்ட ஒன்றாகும். யோகன் கிரையொஃப், வரலாற்றின் மிகச்சிறந்த கால்பந்து வீரர்களில் ஒருவராக மதிக்கப்படுகிறார்; வரலாற்றின் மிகச்சிறந்த உலகக்கோப்பை காற்பந்து அணியின் வீரராகவும் தேர்ந்தெடுக்கப்பட்டிருக்கிறார். நெதர்லாந்து தேசிய காற்பந்து அணியின் தலைவராக இருந்து 1974 உலகக்கோப்பை காற்பந்துப் போட்டியின் இறுதிப்போட்டிக்கு இட்டுச்சென்றார்; அப்போட்டித் தொடரின் மிகச்சிறந்த ஆட்டக்காரர் விருதையும் இவர் வென்றார்.  

கழகக் காற்பந்து வாழ்க்கையில், இவர் டச்சு கால்பந்துக் கழகமான அயாக்சில் தொடங்கினார். அங்கு, எட்டு எரெடிவிசி வாகையர் பட்டங்களையும் மூன்று ஐரோப்பியக் கோப்பைகளையும் வென்றார். 1973-இல் பார்செலோனாவில் இணைந்தார். முதல் பருவத்திலேயே லா லீகா வாகையர் பட்டத்தையும், ஐரோப்பாவின் சிறந்த வீரர் விருதை வென்றார்.  

1984-ஆம் ஆண்டில் விளையாடுவதிலிருந்து ஓய்வு பெற்ற பிறகு, அயாக்சு மற்றும் பார்சிலோனாவின் மேலாளராக மிகப்பெரும் வெற்றிகளைக் கண்டிருக்கிறார்; மேலும், அவ்விரு கால்பந்துக் கழகங்களுக்கும் மிக முக்கியமான வழிகாட்டியாகவும் திகழ்கிறார்.  

1999-ஆம் ஆண்டில் பன்னாட்டு கால்பந்து வரலாறு மற்றும் புள்ளிவிவரக் கூட்டமைப்பின் ஓட்டெடுப்பில் கடந்த நூற்றாண்டின் மிகச்சிறந்த ஐரோப்பிய காற்பந்தாட்ட வீரராகத் தேர்ந்தெடுக்கப்பட்டார்; அதே ஓட்டெடுப்பில், ஃபிஃபா நூற்றாண்டின் சிறந்த வீரர் பட்டியலில் பெலேவுக்கு அடுத்தபடியாக இரண்டாம் இடத்தைப் பிடித்தார். பிரான்சு காற்பந்துப் பத்திரிகையால் நடத்தப்பட்ட முன்னாள் பாலோன் தி'ஓர் வெற்றியாளர்களின் நூற்றாண்டின் சிறந்த வீரருக்கான ஓட்டெடுப்பில் மூன்றாம் இடத்தைப் பிடித்தார். உலகக்கோப்பை வரலாற்றில் ஃபிஃபா கனவு அணியின் அங்கத்தவராகவும் தேர்ந்தெடுக்கப்பட்டிருக்கிறார்; 2004-ஆம் ஆண்டில் ஃபிஃபா-வின் 100 ஆண்டுக் கொண்டாட்டத்தின் போது வாழும் 125 மிகச்சிறந்த காற்பந்து வீரர்களில் ஒருவராகத் தேர்ந்தெடுக்கப்பட்டார்.  

## குறிப்புதவிகள்

## வெளியிணைப்புகள்
- The World of Johan Cruyff – Explore the World of Johan Cruyff.
- Biography of Johan Cruyff – UEFA.com
- Johan Cruyff's NASL stats – nasljerseys.com
- Johan Cruyff player stats – BDFutbol.com
- Johan Cruyff manager stats – BDFutbol.com
- International Football Hall of Fame: Johan Cruyff – ifhof.com
- Profile of Johan Cruyff – Ajax.nl
- Johan Cruyff Player profile – FCBarcelona.com
- Johan Cruyff Manager profile – FCBarcelona.com
-
# கூடுதல் நேரம் (விளையாட்டு)



**கூடுதல் நேரம் ** (*Overtime*, *extra time*) அல்லது **மிகை நேரம்** என்பது ஓர் ஆட்டத்தை சமனாக அறிவிப்பதைத் தவிர்த்து முடிவொன்றை எட்ட விளையாட்டு விதிகளுக்குட்பட்டு ஆட்டம் தொடர கூடுதல் நேரம் தருவதாகும். பெரும்பாலான விளையாட்டுக்களில் ஒரு ஆட்டத்தில் தெளிவான வெற்றியாளர் யார் எனத் தெரிவது தேவையானபோதே இத்தகைய கூடுதல் நேரம் வழங்கப்படுகிறது. காட்டாக, ஓர் அணியோ அல்லது ஒரு விளையாட்டாளரோ மட்டும்தான் அடுத்தசுற்றுக்குச் செல்ல இயலும் என்னும் ஒற்றை வெளியேற்றப் போட்டிகளில் இவ்வாறு கூடுதல் நேரம் வழங்கப்படுகிறது. குறிப்பாக சமனாகும் ஆட்டங்களை விரும்பாத வட அமெரிக்காவில் அனைத்து ஆட்டங்களிலுமே ஏதேனும் ஒரு வகையான கூடுதல் நேரம் வழங்கப்படுகிறது.  

கூடுதல் நேரம் வழங்குவது குறித்த விதிமுறைகள் விளையாட்டையும் சில நேரங்களில் போட்டியையும் பொறுத்து மாறுபடுகின்றன. சில விளையாட்டுக்களில் குறிப்பிட்ட நேரம் ஒதுக்கப்படாது எந்த அணி அல்லது விளையாட்டாளர் முதலில் புள்ளிகள் பெறுகிறாரோ அந்த அணி (அ)அவரே வெற்றியாளராக அறிவிக்கப்படுகிறார். இது "உடனடி மரணம்" எனப்படுகிறது. மற்றவற்றில் குறிப்பிட்ட நேரம் முடியும் வரை ஆட்டம் விளையாடப்பட்டு பின்னரே முடிவு அறிவிக்கப்படுகிறது. இந்தக் கூடுதல் நேரத்திலும் ஆட்டம் சமனாக இருந்தால், ஆட்ட/போட்டி விதிகளுக்கேற்ப, ஆட்டம் சமனாக முடிவுறலாம்; மேலும் கூடுதல் நேரங்கள் வழங்கப்படலாம்; அல்லது மாற்று சமன்நீக்கி மோதல் போன்ற சமன்நீக்கி செயல்முறைகள் பயன்படுத்தப்படலாம்.  

ஆங்கில வழக்கில் வட அமெரிக்காவில் "ஓவர்டைம்" என்றும் மற்ற கண்டங்களில் "எக்சுட்ரா டைம்" என்றும் பரவலாக பயன்படுத்தப்படுகிறது.  

காற்பந்தாட்டத்தில் பிபா நடத்தும் போட்டிகளில் ஆட்டமிழக்கும் நிலை ஆட்டங்களில் கூடுதல் நேரம் 2x15 நிமிடங்களாக 30 நிமிடங்கள் வழங்கப்படுகின்றன. காட்டாக, 2014இல் பிரேசிலில் நடந்த உலகக்கோப்பை காற்பந்தாட்டத்தில் சூலை 1, 2014 அன்று நடந்த ஆட்டமிழக்கும் நிலை பெல்சியம் மற்றும் ஐக்கிய அமெரிக்காவிற்கு இடையேயான ஆட்டத்தில் வழமையான நேரத்தில் இரு அணிகளும் கோல்கள் எதுவும் இடாதநிலையில் வழங்கப்பட்ட கூடுதல் நேரத்தில் பெல்ஜியம் அணி 2-1 கணக்கில் அமெரிக்காவை வென்றது.  

## தொகுப்பு
வேறாகக் குறிப்பிடாவிடின் நேர அளவு நிமிடங்களில் தரப்பட்டுள்ளன.  
| விளையாட்டு | கூடுதல் நேர அளவு | முழுமையான ஆட்டத்தின் நேர அளவு | நேர அளவின் விழுக்காடு | பயன்பாடு |  |
| --- | --- | --- | --- | --- | --- |
| சங்கக் கால்பந்து | 30 | 90 | 33% | சில ஆட்டங்களில் |  |
| அமெரிக்கக் காற்பந்தாட்டம் (என்எஃப்எல்) | 15 | 60 | 25% | சில ஆட்டங்களில் |  |
| கூடைப்பந்தாட்டம் (என்பிஏ)
(3x3)
(என்எஃப்எச்எஸ்)
பிற | 5
நேரமில்லை
4
5 | 48
10
32
40 | 10%
N/A
13%
13% | அனைத்துப் போட்டி ஆட்டங்களிலும் |  |
| பனி வளைதடியாட்டம் (தொழில்முறை)
(என்எச்எல் வாகையாட்டங்கள்) | 5
20 | 60
60 | 8%
33% | சில ஆட்டங்களில்
அனைத்து இசுடான்லி கோப்பை ஆட்டமிழக்கும்நிலை ஆட்டங்களிலும் |  |
| எறிபந்தாட்டம் | 10 | 60 | 17% | சில ஆட்டங்களில் |  |
| இரக்பி கூட்டிணைவு | 10 | 80 | 13% | சில ஆட்டங்களில் |  |
| இரக்பி ஒன்றியம் | 20 | 80 | 25% | சில ஆட்டங்களில் | } |

## மேற்சான்றுகள்
# சௌராட்டிரம் (இராகம்)

**சௌராஷ்டிர இராகம்** 17வது மேளகர்த்தா இராகமாகிய சூர்யகாந்தத்தின் ஜன்ய இராகம் ஆகும். பண்டைய தமிழிசைப் பண்களில் **வியாழக்குறிஞ்சி** என்னும் பெயருடன் அழைக்கப்படுகிறது. பக்தி சுவை மிக்க சுபகரமான இராகமானதால் இதை எப்போதும் பாடலாம்.  

## இலக்கணம்
| அவரோகணம்: | ஸ் நி<sub>2</sub> த<sub>2</sub> ப ம<sub>1</sub> க ம ரி<sub>1</sub> ஸ | } |
| --- | --- | --- |

இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3) சுத்த மத்திமம் (ம1), பஞ்சமம், சதுஸ்ருதி தைவதம் (த2), கைசிகி நிஷாதம் (நி2), காகலி நிஷாதம் (நி3) ஆகிய சுரங்கள் வருகின்றன.  

## இதர அம்சங்கள்
- இது ஒரு சம்பூர்ண இராகம். வக்ர இராகம்.
- அவரோகணத்தில் மத்யமம் ச நி தா பமகம என்று வக்ரமாக இடம்பெறுகிறது .ஆதலால் இது ஒரு வக்ர இராகம் ஆகும்.
- அந்நிய சுரமான கைசிகி நிஷாதம் ‘ப த நி த பா ’ என்னும் பிரயோகத்தில் வருகிறது
- இந்த இராகத்தை கச்சேரி, பஜனை, காலஷேபம், நாடகம் முதலிய நிகழ்ச்சிகளின் தொடக்கத்திலும் முடிவிலும் பாடும் வழக்கம் தொன்று தொட்டு இருந்து வருகின்றது

## உருப்படிகள்
### தேவாரம்
- பந்தத்தால் திருஞானசம்பந்தர் ஆதி தாளம்

### கிருதி
- ஸ்ரீ கணபதினி தியாகராஜர், ஆதி தாளம்
- அல்ல கல்லோல தியாகராஜர், ஆதி தாளம்
- ஏமனி நேரநம்மு தியாகராஜர், சாபு தாளம்
- ஏநோமு தெலியக தியாகராஜர், சாபு தாளம்
- கும கும குமயணி தியாகராஜர், மிஸ்ரசாபு தாளம்
- எந்நாடோ ரக்ஷிம்சுடே தியாகராஜர், ஆதி தாளம்
- பாஹி ராம ஹரே தியாகராஜர், ரூபக தாளம்
- ராம ராம கோவிந்தா தியாகராஜர், ஆதி தாளம்
- கால சம்ஹார கருணாகர தியாகராஜர், ஆதி தாளம்
- சூர்ய மூர்த்தே முத்துஸ்வாமி தீட்சிதர் துருவ தாளம்
- நின்னு ஜூசி பட்டணம் சுப்பிரமணிய ஐயர் ஆதி தாளம்
- எங்கே தேடி கோபால கிருஷ்ண பாரதியார் ஆதி தாளம்
- விநாயகா சரணம் அருணாசலக் கவிராயர் ஆதி தாளம்
- சரணம் சரணம் அருணாசலக் கவிராயர் சாபு தாளம்
- என் செய்வோமென நகரம் முத்துசாமிக் கவிராயர் ஆதி தாளம்
- அருள்கின்றதெப்பொழுது இலட்சுமணப் பிள்ளை ஆதி தாளம்
- மங்களமே சுப மங்களமே பெரியசாமித்தூரன் , ஆதி தாளம்
- சகல கலாநாயிகே பெரியசாமித்தூரன் , ஆதி தாளம்
- மந்திர வடிவனோ பெரியசாமித்தூரன் , ஆதி தாளம்
- வலசி வச்சியுன்னா பொன்னய்யாப்பிள்ளை , அட தாளம்
- ரங்கநாதுடே ,பொன்னய்யாப் பிள்ளை , ஆதி தாளம்
- கேசவ மாதவ கோவிந்தா ,புரந்தரதாசர் , ஆதி தாளம்
- அம்ம நிம்ம மங்கள புரந்தரதாசர் , ஆதி தாளம்
- பஞ்சவர்ணக்கிளி வேதநாயகம் பிள்ளை அட தாளம்
- இந்த வழக்கு வேதநாயகம்பிள்ளை ஆதி தாளம்
- இந்த மனம் வேதநாயகம் பிள்ளை ஆதி தாளம்
- தினமும் நினை மனமே நீலகண்ட சிவன் , மிஸ்ர சாபு தாளம்
- மங்களமே சுப மங்களமே பெரியசாமித்தூரன் , ஆதி தாளம்

### பதம்
- இகநின்னு நம்ம ராத க்ஷேத்ரக்ஞர் த்ரிபுட தாளம்
- பரமகுல ஹ்ருதயம் ஸ்வாதித்திருநாள் ரூபக தாளம்
- சுமுகி சுகமொடே ஸ்வாதித்திருநாள் ஆதி தாளம்
# வலைவாசல்:வானியல்/தகவல்கள்/6


- **அகச்சிவப்பு வானியல்** சிவப்பு ஒளியிலும் கூடிய அலைநீளம் கொண்ட அகச் சிவப்புக் கதிர்களைக் கண்டறிவது தொடர்பானது ஆகும்.
- **குறு ஒளிர்வண்டம்** என்பது சில பில்லியன் விண்மீன்களைக் கொண்ட ஒரு சிறிய விண்மீன் பேரடையாகும்.
- உலகம் இருக்கும் பால் வழிப் பேரடைக்கு அருகே இருப்பது அந்திரொமேடா பேரடை ஆகும்.
- **அனைத்துலக வானியல் ஆண்டு** 2009 என அறிவிக்கப்பட்டது.
- நண்டு வடிவ நெபுலாவின் விளிம்பில் காணப்படும் வரி இழைகள், நண்டின் கால்கள் மற்றும் உணர் கொம்புகள் போலத் தோன்றுகின்றன. அதனால் அதை **நண்டு வடிவ நெபுலா** என்று அழைப்பர்.
- **தெய்மொசு (துணைக்கோள்)** (படம்) ஆனது செவ்வாயின் இரு துணைக்கோள்களில் செவ்வாய்க் கோளுக்கு சற்று தொலைவில் உள்ளதும் மிகச் சிறியதுமான துணைக்கோளாகும்.
| <div>**...முன்மொழிய**</div> | } |
| --- | --- |
# மிச்செல் பிளாட்டினி



**மிசேல் பிரான்சுவா பிளாட்டினி** (*Michel François Platini*, பிறப்பு: சூன் 21, 1955), பிரெஞ்சு நாட்டைச் சேர்ந்த முன்னாள் காற்பந்து வீரர் மற்றும் மேலாளர் ஆவார். 2007-ஆம் ஆண்டிலிருந்து ஐரோப்பிய கால்பந்து சங்கங்களின் ஒன்றியத்தின் தலைவராக இருக்கிறார். வரலாற்றின் மிகச்சிறந்த காற்பந்து வீரர்களில் ஒருவராகக் கருதப்படும் இவர் ஃபிஃபா நூற்றாண்டின் சிறந்த வீரர் ஓட்டெடுப்பில் *தனிச் சிறப்புச் சான்றாளர் குழுவின் ஓட்டெடுப்பில்* ஆறாவது நிலையில் தேர்ந்தெடுக்கப்பட்டார்; மேலும், ஃபிஃபா கனவு அணியின் அங்கத்தவராகவும் தேர்ந்தெடுக்கப்பட்டார். பாலோன் தி'ஓர் விருதை 1983, 1984 மற்றும் 1985 ஆகிய ஆண்டுகளில் தொடர்ச்சியாக மூன்று முறை வென்றார்; அதிகபட்ச பாலோன் தி'ஓர் விருது பெற்ற சாதனையாக யோகன் கிரையொஃப், மார்க்கோ வான் பாஸ்டன் மற்றும் லியோனல் மெஸ்ஸி ஆகியோருடன் மூன்றுமுறை வென்றிருக்கிறார். (2012-ஆம் ஆண்டில் லியோனல் மெஸ்ஸி நான்காவது முறையாக இவ்விருதை வென்று புதிய சாதனை படைத்தார்). 2004-ஆம் ஆண்டில் ஃபிஃபா நூற்றாண்டுக் கொண்டாட்டத்தின் போது பெலே அவர்களால் வாழ்ந்துகொண்டிருக்கும் மிகச்சிறந்த 125 காற்பந்து வீரர்களில் ஒருவராகத் தேர்ந்தெடுக்கப்பட்டார்.  

## குறிப்புதவிகள்

## வெளியிணைப்புகள்
- FIFA "Classic Players" biography – fifaworldcup.yahoo.com, பன்னாட்டுக் காற்பந்துச் சங்கங்களின் கூட்டமைப்பு – Retrieved November 2006.
- Sports-Reference.com profile.
- Michel Platini – Goals in International Matches – www.rsssf.com – by José Luis Pierrend, RSSSF.
- "Fiche de Michel Platini" – career summary – www.lequipe.fr – *L'Equipe* newspaper, 2006.
# சமன்நீக்கி மோதல்



காற்பந்தாட்டத்தில் **சமன்நீக்கி மோதல்** (Penalty shootout) ஒரே எண்ணிக்கையிலான கோல்களை அடித்திருக்கும் இரு அணிகளுக்கிடையே வெற்றியாளரைத் தெரிவுசெய்ய பயன்படுத்தப்படும் முறையாகும்.  

ஒரு காற்பந்தாட்டம் 90 நிமிடங்கள் நடந்த பின்னர் இரு அணிகளும் சமனாக இருந்தால் மேலும் 30 நிமிடங்கள் கூடுதல் நேரம் வழங்கப்படும். இந்த கூடுதல் நேரத்திற்குப் பின்னரும் ஆட்டம் சமனாக இருந்தால், சமன்நீக்கி மோதல் செயற்படுத்தப்படும். பொதுவாக ஒவ்வொரு அணிக்கும் ஐந்து தண்ட உதைகள் வழங்கப்படும். எந்த அணி இவற்றில் கூடுதலாக இலக்கை அடிக்கிறார்களோ அவர்களே வெற்றி பெற்றவர்களாவர். இந்த ஐந்திலும் இரு அணிகளும் சமனாக இருப்பின், ஒவ்வொரு அணியும் மாற்றி மாற்றி தண்ட உதையை எடுத்துக் கொள்ளும். யார் முதலில் முன்னணி நிலை எய்துகிறார்களோ அவர்களே வெற்றி பெற்றவராவர்.  

சமன்நீக்கி மோதல்கள் பொதுவாக கோப்பை போட்டிகளில் தான் செயற்படுத்தப்படுகின்றன. கூட்டிணைவு போட்டிகளில் சமனாக முடியும் ஆட்டங்களில் இரு அணிக்கும் தலா ஒரு புள்ளி வழங்கப்படுகிறது. கோப்பைப் போட்டிகளில் அடுத்த சுற்றுக்குச் செல்லும் வெற்றியாளரை தெரிவு செய்ய வேண்டியுள்ளது.  

பல புகழ்பெற்ற இறுதியாட்டங்கள் சமன்நீக்கி மோதல் மூலம் தீர்மானிக்கப்பட்டிருக்கின்றன. 2006 உலகக்கோப்பை இறுதி, 2005 யூஈஎஃப்ஏ வாகையர் கூட்டிணைவு இறுதி மற்றும் 1994 உலகக்கோப்பை இறுதி அவற்றில் சிலவாம்.  

ஃபிஃபா ஆட்டச் சட்டங்கள்
# கால்பந்தாட்ட ஆடுகளம்


**கால்பந்தாட்ட ஆடுகளம்** (அல்லது **கால்பந்து மைதானம்** அல்லது **சாக்கர் களம்**) கால்பந்தாட்டம் விளையாடுவதற்கான புற்றரையாலான பரப்பு ஆகும். இதன் அளவுகளும் குறியிடுதல்களும் கால்பந்தாட்டச் சட்டங்களின் முதல் சட்டத்தால் வரையறுக்கப்படுகின்றன.  

ஆடுகளத்தில் இடப்படும் அனைத்துக் கோடுகளும் அவை வரையறுக்கும் பகுதியின் அங்கமாகின்றன. காட்டாக, எல்லைக்கோட்டின் மீதுள்ள பந்து ஆட்டத்தில் உள்ளதாகக் கருதப்படும். அதேபோல கோல் பரப்பிற்கான கோட்டிற்கு மேலுள்ள பந்து கோல் பரப்பில் உள்ளது. 16.5 மீட்டர் (18 கஜம்) தொலைவிலுள்ள கோட்டின் மீது இழைக்கப்படும் விதிமீறல் தண்டப் பரப்பில் நிகழ்ந்த விதிமீறலாகக் கருதப்படும். பந்து எல்லைக் கோட்டை முழுவதுமாக கடந்து சென்றாலே ஆடுகைக்கு புறத்த பந்தாக கருதப்படும். கோல் கம்பங்களுக்கிடையே கோல் கோட்டை முழுவதுமாக கடந்த பந்தே இலக்கை எட்டியதாகக் கொள்ளப்படும். பந்தின் எந்தப் பகுதியாவது கோட்டின் மீதிருந்தால் பந்து ஆட்டதில் உள்ளதாகவே கொள்ளப்படும்.  

இவ்விளையாட்டு இங்கிலாந்தில் தோன்றியமையாலும் ஐஎஃப்ஏபியில் பிரித்தானிய கால்பந்துச் சங்கங்களின் முதன்மைப்படுத்தலாலும் ஆடுகளத்தின் அளவுகள் இம்பீரியல் அலகுகளில் உள்ளன. தற்போதையச் சட்டங்கள் இவற்றை மெட்ரிக் இணைமாற்றாகவும் தரப்படுகின்றன.  
## மேற்சான்றுகள்
# கல்யாணசுந்தரம்

**கல்யாணசுந்தரம்** என்ற தலைப்பில் உள்ள கட்டுரைகள்:  

- பட்டுக்கோட்டை கல்யாணசுந்தரம்
- கு. கல்யாணசுந்தரம்
- மா. கல்யாணசுந்தரம்
- பாலம் கல்யாணசுந்தரம்
- திரு. வி. கலியாணசுந்தரனார்
- ச. கல்யாணசுந்தரம்
- மீ. கல்யாணசுந்தரம்
- பா. கல்யாணசுந்தரம்
---
# இசுக்கொட்லாந்து கால்பந்துச் சங்கம்



**இசுக்கொட்லாந்து கால்பந்துச் சங்கம்** (**Scottish Football Association**), இசுக்கொட்லாந்து நாட்டின் காற்பந்தாட்ட மேலாண்மை அமைப்பாகும். இது *எஸ்எஃப்ஏ* (SFA) அல்லது *இசுக்கொட்லாந்து எஃப்ஏ* (The Scottish FA) என்றும் அழைக்கப்படும். இசுக்கொட்லாந்தின் கால்பந்து நிர்வாகம் மற்றும் அதன் மேம்பாடு ஆகியவற்றை இச்சங்கம் நிர்வகிக்கிறது. இசுக்கொட்லாந்தின் கால்பந்துக் கழகங்கள், பிராந்திய கால்பந்துச் சங்கங்கள் இதன் உறுப்பினர்களாகும். இச்சங்கம் 1873-ஆம் ஆண்டில் தொடங்கப்பட்டது; இதன்மூலம், உலகிலேயே இரண்டாவது மிகப் பழமையான கால்பந்துச் சங்கம் என்ற பெருமைக்கு உரித்தாகிறது.  

உலகளவில் கால்பந்து விதிமுறைகளை அமைக்கும் பன்னாட்டுக் கால்பந்துச் சங்க வாரியத்தின் உறுப்பினராக இசுக்கொட்லாந்து கால்பந்துச் சங்கம் உள்ளது. யூஈஎஃப்ஏ-வின் தோற்றுவாய் உறுப்பினரான இச்சங்கம் ஃபிஃபா-வின் உறுப்பினராகவும் உள்ளது. *இசுக்கொட்லாந்து கால்பந்து அருங்காட்சியகம்* அமைந்திருக்கும் கிளாஸ்கோ நகரிலேதான், இக்கால்பந்துச் சங்கத்தின் தலைமையகம் உள்ளது.  

இசுக்கொட்லாந்து தேசிய காற்பந்து அணியைத் தேர்ந்தெடுத்து நிர்வகிப்பது மற்றும் இசுக்கொட்லாந்துக் கோப்பையை நடத்துவது ஆகியவை இச்சங்கத்தின் முக்கிய பொறுப்புகளாகும்.  

## குறிப்புதவிகள்

## வெளியிணைப்புகள்
- Scottish Football Association
- Scottish Football Museum
- Scotland at FIFA site
- Scotland at UEFA site
# வேல்சு கால்பந்துச் சங்கம்



**வேல்சு கால்பந்துச் சங்கம்** (**Football Association of Wales**, , எஃப்ஏடபிள்யூ (FAW)), வேல்ஸ் நாட்டில் காற்பந்தாட்டத்தை நிர்வகிக்கும் மேலாண்மை அமைப்பாகும். இச்சங்கம் ஐரோப்பிய கால்பந்து சங்கங்களின் ஒன்றியம், பன்னாட்டுக் கால்பந்து சங்கங்களின் கூட்டமைப்பு மற்றும் பன்னாட்டுக் கால்பந்துச் சங்க வாரியம் ஆகியவற்றில் உறுப்பினராக உள்ளது.  

1876-ஆம் ஆண்டில் தோற்றுவிக்கப்பட்ட இச்சங்கம், உலகிலேயே மூன்றாவது மிகப் பழைய கால்பந்துச் சங்கம் ஆகும். உலகளவில் காற்பந்தாட்ட விதிமுறைகளை நிர்ணயிக்கும் பன்னாட்டுக் கால்பந்துச் சங்க வாரிய உறுப்பினராக இருக்கும் நான்கு தேசிய கால்பந்துச் சங்கங்களில் ஒன்றாகும்; மற்றவை, (இங்கிலாந்து) கால்பந்துச் சங்கம், இசுக்கொட்லாந்து கால்பந்துச் சங்கம், அயர்லாந்து கால்பந்துச் சங்கம் மற்றும் ஃபிஃபா. இந்த நான்கு நாடுகளும் ஐக்கிய இராச்சியத்தின் உறுப்பு நாடுகளாகும்.  

வேல்சு தேசிய காற்பந்து அணியைத் தேர்ந்தெடுத்து நிர்வகிப்பது இச்சங்கத்தின் முக்கியப் பணிகளில் ஒன்றாகும்.  

## குறிப்புதவிகள்

## வெளியிணைப்புகள்
- Official website
- Wales at FIFA site
- Wales at UEFA site
- A Bibliography of Association Football in Wales
# அயர்லாந்து கால்பந்துச் சங்கம்



**அயர்லாந்து கால்பந்துச் சங்கம்** (**Irish Football Association**, IFA), வடக்கு அயர்லாந்தின் சங்கக் கால்பந்து நிர்வாக அமைப்பாகும்; வழமையாக அயர்லாந்து தீவு முழுமைக்குமான கால்பந்து நிர்வாக அமைப்பு இதுவாகும். 1921 வரை (அல்லது 1950 வரை - எடுத்துக்கொள்ளப்படும் கால்பந்துப் போட்டியைப் பொறுத்து) அயர்லாந்து தேசிய காற்பந்து அணியை தேர்ந்தெடுத்து நிர்வகித்தது இச்சங்கமேயாகும்; அதன்பிறகு, வடக்கு அயர்லாந்து தேசிய காற்பந்து அணியை தேர்ந்தெடுத்து நிர்வகிக்கும் பொறுப்பு இதன் பணியாகவுள்ளது.  

பன்னாட்டுக் கால்பந்துச் சங்க வாரியத்தின் உறுப்புச் சங்கமான அயர்லாந்து கால்பந்துச் சங்கம், ஃபிஃபா மற்றும் யூஈஎஃப்ஏ ஆகியவற்றின் உறுப்பினராகவும் உள்ளது.  

இதனை, அயர்லாந்துக் குடியரசு கால்பந்துச் சங்கத்துடன் (Football Association of Ireland) குழப்பிக்கொள்ளக்கூடாது.  

## குறிப்புதவிகள்

## வெளியிணைப்புகள்
- Official Irish FA Website
- Official Irish FA Youtube Channel
- Official Irish FA Bebo page
- Northern Ireland Women's Football Association
- Northern Ireland at FIFA site
- Northern Ireland at UEFA site
# லிவிங்ஸ்டன் (நடிகர்)


**லிவிங்ஸ்ட்ன்** (பிறப்பு: 22 ஆகத்து 1958) தமிழகத் திரைப்படத்துறை நடிகராவார். இவர் திரைக்கதை எழுத்தாளராகவும் பணியாற்றியுள்ளார். திரைப்படங்களுக்காக ராஜன் என்ற பெயரினை தொடக்க காலத்தில் பயன்படுத்தினார்.  

1988 இல் பூந்தோட்ட காவல்காரன் திரைப்படத்தில் முதன்முதலாக நடித்தார். 1996 இல் சுந்தரப் புருசன் திரைப்படத்தில் முக்கியக் கதாபாத்திரத்தில் நடித்திருந்தார்.  

## பங்காற்றிய திரைப்படங்கள்
### திரைக்கதை ஆசிரியராக
| ஆண்டு | திரைப்படம் | குறிப்புகள் |
| --- | --- | --- |
| 1985 | *கன்னிராசி* |  |
| 1985 | *காக்கிசட்டை* |  |
| 1986 | *அறுவடை நாள்* |  |
| 1996 | *சுந்தர புருஷன்* | } |

### நடிகராக
| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1996 | *சுந்தர புருஷன்* | கணேசன் |  |
| 1999 | *பூமகள் ஊர்வலம்* | ஆவுடையப்பன் (ஆம்ஸ்ட்ராங்) | } |
# கொஞ்சம் இஸ்டம் கொஞ்சம் கஸ்டம்


'''  
**கொஞ்சம் இஸ்டம் கொஞ்சம் கஸ்டம்** 2009 தெலுங்குத் திரைப்படமாகும். இதனை கிசோர் குமார் இயக்கியிருந்தார். இத்திரைப்படத்தில் சித்தார்த், தமன்னா, பிரகாஷ் ராஜ், ரம்யா கிருஷ்ணன், பிரம்மானந்தம் ஆகியோர் முக்கியக் கதாபாத்திரத்தில் நடித்திருந்தனர். சங்கர்-எக்சான்-லாய் மூவரின் ஒலிப்பதிவுடன் மணி சர்மா இசையமைப்பில் இப்படம் உருவானது.  

## நடிகர்கள்

- சித்தார்த் - சித்தார்த் (சித்து)
- தமன்னா - கீதா
- பிரகாஷ் ராஜ்
- ரம்யா கிருஷ்ணன்
- பிரம்மானந்தம்
- நாசர் (நடிகர்)
- வேணு மாதவ்
- கருணா
- ஹேமா
- சாம்ராட்
- சுதா
- சுரேகா வாணி
- ராஜூ சுந்தரம் - கௌரவத் தோற்றம்
# சுரேஷ் கிருஷ்ணா (இயக்குநர்)


**சுரேஷ் கிருஷ்ணா** (*Suresh Krissna*) இந்தியத் திரைப்பட இயக்குனராவார். இவர் மலையாளம், தெலுங்கு, கன்னடம் மற்றும் இந்தி திரைப்படங்களை இயக்கியுள்ளார். சத்யா என்ற தமிழ்த் திரைப்படத்தின் மூலம் பிரபலமானார். இவர் ரஜினிகாந்த் நடித்த அண்ணாமலை, வீரா, பாட்ஷா, பாபா ஆகியவற்றை இயக்கியுள்ளார்.மோகன்லால், விஷ்ணுவர்தன், சிரஞ்சீவி, சல்மான் கான், வெங்கடேஷ் மற்றும் உபேந்திரா போன்ற நடிகர்களின் படங்களை இயக்கியுள்ளார்.  

கே. பாலச்சந்தர் அவரிடம் இந்தி மொழியில் நடிகர் கமல்ஹாசன் நாயகனாக நடித்த ஏக் தூஜே கே லியே, *ஜரா சி ஜிந்தகி* போன்ற படங்களில் உதவி இயக்குநராக பணிபுரிந்துள்ளார். 1988 ஆம் ஆண்டில் கமல்ஹாசன் சொந்தமாக தயாரித்த சத்யா எனும் படத்தில் இயக்குநராக அறிமுகப்படுத்தினார். மீண்டும் தெலுங்கு மொழியில் *இந்திருடு சந்திருடு* எனும் படத்தை இயக்க வாய்ப்பு வழங்கினார். இந்த திரைப்படம் மூலம் தெலுங்கில் அறிமுகமானார். பின்னாளில் தமிழ் மற்றும் தெலுங்கு இரண்டு மொழிகளிலும் பெரும் இயக்குநராக உருவாகினார்.  

## இயக்கிய படங்கள்
- சத்யா
- இந்திருடு சந்திருடு (தெலுங்கு)
- ராஜா கைய வெச்சா
- அண்ணாமலை
- ரோஜாவை கிள்ளாதே
- வீரா
- பாட்ஷா
- ஆளவந்தான்
- பாபா
# ராஜா கைய வெச்சா



**ராஜா கைய வைச்சா** (*Raja Kaiya Vacha*) 1990 இந்தியத் தமிழ்த் திரைப்படமாகும். இதனை சுரேசு கிருஷ்ணா இயக்கியிருந்தார். பிரபு, கௌதமி ஆகியோர் இத்திரைப்படத்தில் நடித்திருந்தனர். இளையராஜா படத்திற்கு இசைமைத்திருந்தார். மழை வருது பாடல் பாகேசிறீ இராகத்தில் உருவாக்கப்பட்டிருந்தது.  

## நடிகர்கள்
- பிரபு - ராஜா
- கௌதமி - விஜயா
- ரேவதி (நடிகை) - ராதா
- சரத்குமார்
- நாகேஷ்
- சனகராஜ்
- நாசர் (நடிகர்)
- ஆனந்த் ராஜ் (நடிகர்)
- பூர்ணம் விஸ்வநாதன்
- பொன்னம்பலம் (நடிகர்)
- சார்லி கௌரவத் தோற்றம்
- கோ. வெங்கடேசுவரன் - கௌரவத் தோற்றம்
- இலட்சுமன் சிவராமகிருஷ்ணன் - கௌரவத் தோற்றம்

## பாடல்கள்
இத்திரைப்படத்திற்கு இளையராஜா இசையமைத்திருந்தார். "மழை வருது" என்ற பாடல் பாகேசிறீ இராகத்தில் அமையப் பெற்றது.
# ஆத்ம ஞானம்



**ஆத்ம ஞானம்** என்பது எது இந்த உலகத்திற்கு காரணமாக இருக்கிறதோ; எதனால் இந்த உலகம் பிரகாசிக்கிறதோ; அந்த பிரம்ம வடிவாகவே உலகம் உள்ளதோ; இப்பிரபஞ்சம், பிரம்மத்திலிருந்து வேறானதல்ல - என்ற முடிவு பல்வேறு சாத்திரங்களால் நிலை நிறுத்தப்படுகிறது. அதைப் பற்றி அறிவதே ஆத்ம ஞானம் ஆகும். இந்த ஆத்ம ஞானத்தை அறிந்தவரை ஆத்ம ஞானி என்பர்.  

தங்கத்தால் வளையல், கடுக்கன், மோதிரம் போன்ற நகைகள் செய்யப்படுகின்றன. ஆபரணமாக ஆவதற்கு முன்னும், அவை உருக்கப்பட்டு ஆபரணத்தின் தன்மையை இழந்துவிட்ட போதும், தங்கம்தான், இடைப்பட்ட காலத்தில், பெயரும், உருவமும் பலவாக கூறப்படுகிறது. அது போல, உலகத் தொடக்கம் - நடு - முடிவு எல்லாம் இறைவனே.  

வேதாந்த சாத்திரங்களை மரபு வழியாக வந்த குருவின் வழியாக கேட்பது சிரவணம், கேட்டதில் சந்தேகங்களை நீக்கிக்கொள்ளுதல் மனனம், (கேட்டதை மனதில் அசைபோடுதல்), (நிதித்யாசனம்), வேதம், குரு, சாத்திரங்கள், யுக்தி, அனுபவம் முதலிய சாதனங்கள் வழியாக மட்டுமே ஆத்ம ஞானம் எனும் பிரம்ம ஞானத்தை அறிந்து கொள்ளமுடியும். ஆத்ம ஞானம் பெற்ற குருவின் மூலம் ஆத்மாவை விசாரணை செய்து பழகி, உடல் போன்ற அனாத்மா, ஆத்மாவிற்கு புறம்பாக பொருட்களைப் பற்றிய சந்தேகங்களை நீக்கிவிட வேண்டும். பின்னர் ஆனந்தமயமான ஆத்மாவில் மூழ்கி, பொருட்களில் பற்று இல்லாதவனாக ஆகிவிட வேண்டும்.  

இது போன்ற அனாத்மா (ஆத்மாவின் எதிர்மறை பொருள்) பொருட்களை எவ்வாறு ஒதுக்குவது எனில், இந்த உடல், உணவின் மாற்று உருவம் என்பதால் அது ஆத்மா இல்லை; புலன்கள், அவைகளின் அதிஷ்டான தேவதைகளான பிராணன், வாயு, நீர், அக்னி, மனம் ஆகிய எதுவும் ஆத்மா அல்ல. ஏன் எனில், இவைகளும் உடலைப் போல உணவின் மூலம் உண்டாகிறது. மனம், புத்தி, சித்தம், அகங்காரம், ஆகாயம், மண், நீர், காற்று, நெருப்பு, சப்தம், சுவை, தொடு உணர்வு, முதலிய புலனுகர் விஷயங்கள் மற்றும் முக்குணங்களின் சாம்ய அவஸ்தையான பிரகிருதியும் (இயற்கை) ஆத்மா அல்ல. (ஆத்மாவிற்கு புறம்பான இந்த அனாத்மா வஸ்துகளை நேதி - நேதி (இதுவல்ல, இதுவல்ல) என்று ஒதுக்கிவிட்டு, ஆத்மா ஒன்று மட்டுமே சத்தியம் (உண்மை) என அறிந்து கொள்ள வேண்டும்.  

## உசாத் துணை
- ஆத்ம ஞானம்
- http://plato.stanford.edu/entries/self-knowledge/
- http://tamilnanbargal.com/tamil-blogs/%E0%AE%86%E0%AE%A4%E0%AF%8D%E0%AE%AE-%E0%AE%9E%E0%AE%BE%E0%AE%A9%E0%AE%AE%E0%AF%8D-%E0%AE%8E%E0%AE%A9%E0%AF%8D%E0%AE%B1%E0%AE%BE%E0%AE%B2%E0%AF%8D-%E0%AE%8E%E0%AE%A9%E0%AF%8D%E0%AE%A9

## இதனையும் காண்க
- பிரம்மம்
- ஆத்மா
- ஆத்ம ஞானி
# கச்சபால ஐயர்



**கச்சபால ஐயர்** என்பவர் காஞ்சிபுரத்தில் வாழ்ந்த தமிழ்ப் புலவர். இவரது ஐந்து பாடல்கள் தனிப்பாடல் திரட்டு நூலில் இடம் பெற்றுள்ளன. விநாயகப் பெருமான்மீது பற்றுக் கொண்டவர். கணாபத்தியம் இவரது வழிபாடு. 18 ஆம் நூற்றாண்டில் வாழ்ந்தவர். தனிப்பாடல் திரட்டு நூலில் இவரது பெயர் *மகாவித்வான்* என்னும் பட்டப்பெயருடன் உள்ளது.  

இவரது பாடல்கள் திரிபு அணிச்-சுவை மிக்கனவாகக் காணப்படுகின்றன. பாடல்களில் விருத்தம், கட்டளைக் கலித்துறை ஆகிய பாவினங்கள் காணப்படுகின்றன. இவரது பாடல்கள் திரட்டு நூலில் உள்ளமையாலும், பாடல்கள் கோவை நூல் பாடல் யாப்பமைதியைக் கொண்டிருப்பதாலும் இவரது நூல் **விநாயகர் கோவை** என்பது ஆகலாம்.  

## மேற்கோள்
தனிப்பாடல் திரட்டு நூல் பக்கம் 113  
## அடிக்குறிப்பு
# ஜிம் விரிச்


**ஜிம் விரிச்** (Jim Weirich) (நவம்பர் 18, 1956 - பிப்ரவரி 19, 2014]) ரூபி நிரலாக்க மொழி சமூகத்தின் ஒரு நிரலாளர், பேச்சாளர், ஆசிரியர் மற்றும் ரூபி நிராலாக்க மொழியின் பங்களிப்பாளராக அறியப்பட்டவராவார். ரேக் (Rake (software)) எனப்படும் ரூபி நிராலாக்க மொழிக்கான கட்டுமானக் கருவியை உருவாக்கியுள்ளார். அவர் அமெரிக்கா, ஆசியா, தென் அமெரிக்கா மற்றும் ஐரோப்பா உள்ளிட்ட உலகம் முழுவதும் ரூபி சமூகத்தில் தீவிரமாக பங்காற்றியுள்ளார்.  

## வேலை
விரிச் நியோ சின்சினாட்டி அலுவலகத்தில் வேலை பார்த்து வந்தார், நியோ இன்னோவேஷனின் தலைமை விஞ்ஞானியாக இருந்தார்.
# திரிபணி

**திரிபணி** (திரிபு-அணி) தமிழில் போற்றப்பட்ட அணியிலக்கண வகைகளில் ஒன்று. இது சொல்லணி வகை. இது மடக்கணியிலிருந்து சற்றே வேறுபாடு உடையது. மடக்கணியில் ஒரு பாடல் அடியில் உள்ள சில சீர்கள் அடுத்த அடியில் வரும்போது முன்னதன் எதுகையையும் மோனையையும் அப்படியே கொண்டதாக இருக்கும். திரிபணியில் மோனை மாறி வர எதுகை மட்டும் அப்படியே வரும்.  

எடுத்துக்காட்டு  

:கந்தித்தாளை யடுத்தணிசங்கினங் கான்றநித்திலக் கச்சிட்டுக் கைகளால்  
:பந்தித்தாளை மருட்டு முலைச்சியைப் பாரையா வுன்றன் பாதத்திலே வந்து  
:வந்தித்தாளை யினிக்கை விடாமலே மஞ்சமீதில் இருத்தி மகிழ்ச்சியாய்ச்  
:சந்தித்தாளைய மேனினஞ் சித்திர சத்ரமேவும் விநாயக தூதனே,  

## அடிக்குறிப்பு
# வார்ப்புரு:Infobox football match



| data3 =  

| header4 =  

| data5 =  

| data6 =  

| label7 = நாள்  
| data7 = }}  

| label8 = இடம்  
| class8 = location  
| data8 = }}} }}  

| label9 = } ஆட்ட நாயகன்  
| class9 = attendee  
| data9 = }  

| label10 = } ஆட்ட நாயகன்  
| class10 = attendee  
| data10 = }  

| label11 = } ஆட்டத்தின் நேர்மையான விளையாட்டாளர்  
| class11 = attendee  
| data11 = }  

| label12 = } ஆட்டத்தின் விளையாட்டாளர்  
| class12 = attendee  
| data12 = }  

| label13 =  
| class13 = attendee  
| data13 = }  

| label14 = ஆட்ட நடுவர்  
| class14 = attendee  
| data14 = }}  

| label15 = வருகைப்பதிவு  
| rowclass15 = note  
| data15 = }}  

| label16 = வானிலை  
| data16 = }}  

| header17 =  

| data18 =  

| data19 =  

| label20 = நாள்  
| data20 = }  

| label21 = இடம்  
| data21 = }  

| label22 = } ஆட்ட நாயகன்  
| data22 = }  

| label23 = } ஆட்ட நாயகன்  
| data23 = }  

| label24 = } ஆட்டத்தின் நேர்மையான விளையாட்டாளர்  
| data24 = }  

| label25 = } ஆட்டத்தின் விளையாட்டாளர்  
| data25 = }  

| label26 = ஆட்ட நடுவர்  
| data26 = }  

| label27 = வருகைப் பதிவு  
| data27 = }  
| label28 = வானிலை  
| data28 = }  

| data29 =  

| data30 =  

| label31 = நாள்  
| data31 = }  

| label32 = இடம்  
| data32 = }  

| label33 = } ஆட்ட நாயகன்  
| data33 = }  

| label34 = } ஆட்ட நாயகன்  
| data34 = }  

| label35 = } ஆட்டத்தின் நேர்மையான விளையாட்டாளர்  
| data35 = }  

| label36 = } ஆட்டத்தின் விளையாட்டாளர்  
| data36 = }  

| label37 = ஆட்ட நடுவர்  
| data37 = }  

| label38 = வருகைப்பதிவு  
| data38 = }  
| label39 = வானிலை  
| data39 = }  

| below =  
}}<noinclude>  

</noinclude>
# நோஸ்வான்ஸ்டைய்ன் கோட்டைமனை



**நோஸ்வான்ஸ்டைய்ன் கோட்டைமனை** (*Neuschwanstein Castle*, , , ) என்பது செருமனியின் தென்மேற்கு பவேரியாவிலுள்ள கொநோஸ்வாங்கா கிராமத்தில் அமைந்துள்ள பத்தொன்பதாம் நூற்றாண்டு ரோமனெஸ்க் எழுச்சி கட்டிடக்கலை அரண்மனையாகும். இவ்வரண்மனை ஓய்விடமாகவும் ரிச்சார்ட் வாக்னருக்கு அஞ்சலி செலுத்தவும் பவேரியாவின் இரண்டாம் லுட்விக்கினால் பணிக்கப்பட்டது. லுட்விக் தன் சொந்த நிதியில் இதனைக் கட்டினார்.  

இதை ஒரு சிறிய குன்று ஒன்றின் மீது கட்ட 1869 இல் அடிக்கல் நாட்டப்பட்டது. சில பகுதிகளின் வேலை பாக்கியிருந்த நிலையிலும் 1884 இல் மன்னர் லுட்விக், நியுஸெவான்ஸ்டெய்ன் கோட்டைமனையில் குடிபுகுந்தார்.